CELEX: 32020D1403
Language: hr
Date: 2020-09-29 00:00:00
Title: Odluka Političkog i sigurnosnog odbora (ZVSP) 2020/1403 od 29. rujna 2020. o izmjeni Odluke (ZVSP) 2018/726 o imenovanju voditelja misije ZSOP-a Europske unije u Nigeru (EUCAP Sahel Niger) (EUCAP Sahel Niger/1/2020)

6.10.2020   
               
               
                  HR
               
               
                  Službeni list Europske unije
               
               
                  L 324/63
               
            
         ODLUKA POLITIČKOG I SIGURNOSNOG ODBORA (ZVSP) 2020/1403
         od 29. rujna 2020.
         o izmjeni Odluke (ZVSP) 2018/726 o imenovanju voditelja misije ZSOP-a Europske unije u Nigeru (EUCAP Sahel Niger) (EUCAP Sahel Niger/1/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2012/392/ZVSP od 16. srpnja 2012. o misiji ZSOP-a Europske unije u Nigeru (EUCAP Sahel Niger) (1), a posebno njezin članak 9. stavak 1.,
         budući da:
         
                     (1)
                  
                  
                     Na temelju članka 9. stavka 1. Odluke 2012/392/ZVSP Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu provedbe političkog nadzora i strateškog usmjeravanja misije ZSOP-a Europske unije u Nigeru (EUCAP Sahel Niger), uključujući odluku o imenovanju voditelja misije.
                  
               
                     (2)
                  
                  
                     PSO je 2. svibnja 2018. donio Odluku (ZVSP) 2018/726 (2) kojom je g. Frank VAN DER MUEREN imenovan voditeljem misije EUCAP Sahel Niger od 1. svibnja 2018., ali kojom nije utvrđen datum završetka njegova mandata.
                  
               
                     (3)
                  
                  
                     Kako bi se osigurala dosljednost pri imenovanjima i rotacijama voditelja misija, u odgovarajuću odluku PSO-a trebalo bi uključiti datum završetka mandata voditelja misije.
                  
               
                     (4)
                  
                  
                     Visoki predstavnik Unije za vanjske poslove i sigurnosnu politiku predložio je da bi mandata g. Franka VAN DER MUERENA kao voditelja misije EUCAP Sahel Niger trebao trajati do 15. siječnja 2021.
                  
               
                     (5)
                  
                  
                     Odluku (ZVSP) 2018/726 trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Članak 1. Odluke (ZVSP) 2018/726 zamjenjuje se sljedećim:
            
               
                  „Članak 1.
                  G. Frank VAN DER MUEREN imenuje se voditeljem misije ZSOP-a Europske unije u Nigeru (EUCAP Sahel Niger) od 1. svibnja 2018. do 15. siječnja 2021.”.
               
            
         
         
            Članak 2.
            Ova Odluka stupa na snagu na dan donošenja.
            Primjenjuje se od 1. listopada 2020.
         
         
            Sastavljeno u Bruxellesu 29. rujna 2020.
            
               
                  Za Politički i sigurnosni odbor
               
               
                  Predsjednica
               
               S. FROM-EMMESBERGER
            
         
         
            (1)  SL L 187, 17.7.2012., str. 48.
         
         
            (2)  Odluka Političkog i sigurnosnog odbora (ZVSP) 2018/726 od 2. svibnja 2018. o imenovanju voditelja misije ZSOP-a Europske unije u Nigeru (EUCAP Sahel Niger) (EUCAP Sahel Niger/1/2018) (SL L 122, 17.5.2018., str. 32.).